CELEX: 32011D0762
Language: et
Date: 2011-11-24 00:00:00
Title: 2011/762/EL: Komisjoni rakendusotsus, 24. november 2011 , millega antakse luba pärmi β-glükaanide turuleviimiseks toidu uuendkoostisosana vastavalt Euroopa Parlamendi ja nõukogu määrusele (EÜ) nr 258/97 (teatavaks tehtud numbri K(2011) 8527 all)

26.11.2011   
            
            
               ET
            
            
               Euroopa Liidu Teataja
            
            
               L 313/41
            
         KOMISJONI RAKENDUSOTSUS,
   24. november 2011,
   millega antakse luba pärmi β-glükaanide turuleviimiseks toidu uuendkoostisosana vastavalt Euroopa Parlamendi ja nõukogu määrusele (EÜ) nr 258/97
   (teatavaks tehtud numbri K(2011) 8527 all)
   (Ainult ingliskeelne tekst on autentne)
   (2011/762/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 27. jaanuari 1997. aasta määrust (EÜ) nr 258/97 uuendtoidu ja toidu uuendkoostisosade kohta, (1) eriti selle artiklit 7,
   ning arvestades järgmist:
   
               (1)
            
            
               Biothera Incorporated esitas 23. septembril 2009 Iirimaa pädevale asutusele taotluse pärmi β-glükaanide turule viimiseks ja kasutamiseks toidu uuendkoostisosana kogu elanikkonnale ette nähtud toitudes ja jookides ning toidulisandites ja eriotstarbelistes toitudes, välja arvatud imiku piimasegud ja jätkupiimasegud.
            
         
               (2)
            
            
               Iirimaa pädev toiduhindamisasutus esitas 23. detsembril 2009 esmase ohutushindamise aruande. Aruandes esitati järeldus, et pärmi β-glükaanid on sobivad toidu uuendkoostisosaks, kui peetakse kinni toote näitajatest, kasutusmääradest ja toiduainete loetelust, nagu need on esitatud taotluse toimikus.
            
         
               (3)
            
            
               Komisjon edastas esialgse hindamisaruande kõigile liikmesriikidele 18. jaanuaril 2010.
            
         
               (4)
            
            
               Määruse (EÜ) nr 258/97 artikli 6 lõikes 4 sätestatud 60-päevase ajavahemiku jooksul esitati kooskõlas kõnealuse sättega põhjendatud vastuväiteid toote turustamise kohta.
            
         
               (5)
            
            
               Seepärast konsulteeriti 2. juulil 2010 Euroopa Toiduohutusametiga.
            
         
               (6)
            
            
               Euroopa Toiduohutusamet esitas 8. aprilli 2011. aasta arvamuses pärmi β-glükaanide ohutuse kohta toidu uuendkoostisosana „Scientific Opinion on the safety of „Yeast beta-glucans” as a Novel Food ingredient” (2) järelduse, et pärmi β-glükaanid on esitatud kasutustingimustel ohutud. Euroopa Toiduiohutusameti arvamuses ei käsitletud alla pooleteiseaastaste laste ohutust.
            
         
               (7)
            
            
               Euroopa Toiduohutusameti teadusliku arvamuse põhjal ja vastavalt Euroopa Parlamendi ja nõukogu 10. juuni 2002. aasta direktiivile 2002/46/EÜ toidulisandeid käsitlevate liikmesriikide õigusaktide ühtlustamise kohta, (3) Euroopa Parlamendi ja nõukogu 20. detsembri 2006. aasta määrusele (EÜ) nr 1925/2006 vitamiinide, mineraaltoitainete ja teatud muude ainete toidule lisamise kohta, (4) Euroopa Parlamendi ja nõukogu 6. mai 2009. aasta direktiivile 2009/39/EC eritoiduks ettenähtud toiduainete kohta, (5) komisjoni 25. märtsi 1999. aasta direktiivile 1999/21/EÜ meditsiiniliseks eriotstarbeks mõeldud dieettoitude kohta (6) ning komisjoni 5. detsembri 2006. aasta direktiivile 2006/125/EÜ imikutele ja väikelastele mõeldud teraviljapõhiste töödeldud toitude ja muude imikutoitude kohta, (7) on tehtud kindlaks, et pärmi β-glükaanid vastavad määruse (EÜ) nr 258/97 artikli 3 lõikes 1 sätestatud tingimustele.
            
         
               (8)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Pärmi (Saccharomyces cerevisiae) β-glükaane, nagu need on määratletud lisas, võib viia Euroopa Liidu turule toidu uuendkoostisosana kasutamiseks II lisas sätestatud kasutusaladel ja maksimaalsetes annustes, piiramata sellega direktiivi 2002/46/EÜ, määruse (EÜ) nr 1925/2006 ja direktiivi 2009/39/EÜ kohaldamist.
   Artikkel 2
   Nimetus, mis kantakse käesoleva otsusega lubatud pärmi (Saccharomyces cerevisiae) β-glükaane sisaldavate toiduainete märgistusele, on „pärmi (Saccharomyces cerevisiae) β-glükaanid”.
   Artikkel 3
   Käesolev otsus on adresseeritud äriühingule Biothera Incorporated, 3388 Mike Collins Drive, Eagan, Minnesota, USA, 55121.
   
      Brüssel, 24. november 2011
      
         
            Komisjoni nimel
         
         
            komisjoni liige
         
         John DALLI
      
   
   
      (1)  EÜT L 43, 14.2.1997, lk 1.
   
      (2)  EFSA Journal 2011; 9(5):2137. [22 lk].
   
      (3)  EÜT L 183, 12.7.2002, lk 51.
   
      (4)  ELT L 404, 30.12.2006, lk 26.
   
      (5)  ELT L 124, 20.5.2009, lk 21.
   
      (6)  EÜT L 91, 7.4.1999, lk 29.
   
      (7)  ELT L 339, 6.12.2006, lk 16.
   
      I LISA
      
         PÄRMI (SACCHAROMYCES CEREVISIAE) Β-GLÜKAANIDE NÄITAJAD
      
      
         Kirjeldus
      
      β-glükaanid on keerukad suure molekulmassiga (100–200 kDa) polüsahhariidid, mida leidub paljude pärmiseente ja teraviljade rakuseintes. Pärmi β-glükaanide keemiline nimetus on (1–3),(1–6)-ß-D-glükaanid.
      Sellist Saccharomyces cerevisiae abil saadud toidu uuendkoostisosa on olemas nii lahustuval kui ka mittelahustuval kujul. Mittelahustuvas tootes on vähemalt kas 70 % süsivesikuid β-glükaanide kujul; lahustuvas tootes vähemalt 75 % β-glükaane.
      
         Saccharomyces cerevisiae rakuseina tertsiaarstruktuur koosneb ß-1,3-sidemega ühendatud glükoosijääkide ahelatest, mis hargnevad ß-1,6-sideme tekkimisega ja mis moodustavad põhitoese, mille külge on seotud ß-1,4-sidemetega kitiini, ß-1,6-glükaane ja teatavaid mannoproteiine.
      
                  Pärmi (Saccharomyces cerevisiae) β-glükaanide keemilised näitajad
               
            
                   
               
               
                  Lahustuv vorm
               
               
                  Mittelahustuv vorm
               
            
                  Süsivesikuid kokku
               
               
                  Üle 75 %
               
               
                  Üle 70 %
               
            
                  β-glükaanid (1,3/1,6)
               
               
                  Üle 75 %
               
               
                  Üle 70 %
               
            
                  Tuhk
               
               
                  Alla 4 %
               
               
                  Alla 5 %
               
            
                  Niiskus
               
               
                  Alla 8 %
               
               
                  Alla 8 %
               
            
                  Valgud
               
               
                  Alla 3,5 %
               
               
                  Alla 10 %
               
            
                  Rasv
               
               
                  Alla 10 %
               
               
                  Alla 20 %
               
            
   
      II LISA
      
                  Toidugrupp
               
               
                  Kasutamismäär
               
            
                  Toidulisandid (nagu määratletud direktiivis 2002/46/EÜ)
               
               
                  375 mg
                  päevas vastavalt tootja soovitusele
               
            
                  Eritoidud, nagu määratletud direktiivis 2009/39/EÜ, v.a imiku piimasegud ja jätkupiimasegud
               
               
                  600 mg
                  päevas vastavalt tootja soovitusele
               
            
                  Puuvilja- ja marjamahlade põhised joogid
               
               
                  130 mg / 100 ml
               
            
                  Puuvilja-marjamaitselised joogid
               
               
                  80 mg / 100 ml (RTD)
               
            
                  Muud joogid
               
               
                  80 mg / 100 ml (RTD)
                  700 mg / 100 g (pulbrina)
               
            
                  Teraviljabatoonid
               
               
                  600 mg / 100 g
               
            
                  Paksud pehmed küpsised
               
               
                  670 mg / 100 g
               
            
                  Õhukesed krõbedad küpsised
               
               
                  20 mg / 100 g
               
            
                  Hommikusöögihelbed
               
               
                  670 mg / 100 g
               
            
                  Täisteraviljast või suure kiusisaldusega kiiresti valmivad sooja hommikusöögi tooted
               
               
                  150 mg / 100 g
               
            
                  Jogurti- ja kohupiimatooted ning muud piimatoodetel põhinevad magustoidud
               
               
                  160 mg / 100 g
               
            
                  Supid ja supisegud
               
               
                  90 mg / 100 g (RTE)
                  180 mg / 100 g (kontsentraadina)
                  630 mg / 100 g (pulbrina)
               
            
                  Šokolaad ja kondiitritooted
               
               
                  400 mg / 100 g
               
            
                  Valgupulgad ja valgupulbrid
               
               
                  600 mg / 100 g
               
            Lühendid: RTD = tarbimisvalmis (joomiseks); RTE = tarbimisvalmis (söömiseks).